
        REPUBLIKA HRVATSKA
     TRGOVAČKI SUD U SPLITU
   STALNA SLUŽBA DUBROVNIK
     Dr. A. Starčevića 23, Dubrovnik
Posl. br. 6-St.521/2017-23


R E P U B L I K A   H R V A T S K A

R J E Š E N J E

	Trgovački sud u Splitu, Stalna služba u Dubrovniku, po sucu tog suda Srđanu Gavraniću, kao stečajnom sucu, povodom prijedloga za otvaranje stečajnog postupka nad dužnikom PINK AND PURPLE j.d.o.o., Žrnovo, Žrnovo 583, MBS: 060317018, OIB: 41767223567, izvan ročišta, dana 10. listopada 2017. godine


r i j e š i o   j e

I.	Obustavlja se stečajni postupak nad PINK AND PURPLE j.d.o.o., Žrnovo, Žrnovo 583, MBS: 060317018, OIB: 41767223567.

II.	Određuje se trošak Financijskoj agenciji u iznosu 175,00 kuna. 

III.	Nalaže se dužniku PINK AND PURPLE j.d.o.o., Žrnovo, Žrnovo 583, MBS: 060317018, OIB: 41767223567 u roku od 8 dana iz točke I. izreke uplatiti  u korist računa FINANCIJSKE AGENCIJE broj: HR4223900011100017042 model HR05, poziv na broj 7524005- 41767223567, te u istom roku u spis dostaviti dokaz o uplati.


Obrazloženje

	Financijska agencija RC Split, je podnijela ovom sudu preko pošte preporučeno 21. travnja 2017. godine prijedlog za otvaranje stečajnog postupka nad dužnikom. U prijedlogu se u bitnome navodi da na dan 17. travnja 2017. godine dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 139.816,74 kuna, da ima 1 zaposleni, da ima račun kod OTP banka Hrvatska d.d. i da ne raspolaže drugim podacima o imovini, te da ima zaplijenjenih sredstava na ime predujma za namirenje troškova stečajnog postupka.

	Sukladno čl. 110. st. 2. Stečajnog zakona (NN 71/15, dalje u tekstu SZ) Financijska agencija dužna je podnijeti prijedlog za otvaranje stečajnog postupka ako prava osoba u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana,u roku od osam od isteka tog razdoblja, ako nisu ispunjene pretpostavke za skraćeni stečajni postupak. Prema čl. 115. SZ na temelju prijedloga za otvaranje stečajnog postupka sud donosi rješenje o pokretanju prethodnog postupka radi utvrđenja pretpostavki za otvaranje stečajnog postupka (prethodni postupak). 

	Nakon podnošenja prijedloga tijekom prethodnog postupka dužnik je dostavio podnesak kojim navodi da račun dužnika nije blokiran. 
Iz potvrde Financijska agencije (list spisa 37-38) proizlazi da na računu dužnika na dan 3. listopada 2017. godine u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 42 dana.

	Temeljem čl. 128. St. 9. SZ, ako dužnik do završetka prethodnog postupka postane sposoban za plaćanje, sud će postupak obustaviti. 

	Sukladno čl. 6. SZ nesposobnost za plaćanje postoji ako dužnik ne može trajnije ispunjavati svoje dospjele novčane obveze. Smatra se da je dužnik nesposoban za plaćanje ako u Očevidniku redoslijeda osnova za plaćanje koji vodi Financijska agencija ima jednu ili više evidentiranih neizvršenih osnova za plaćanje u razdoblju duljem od 60 dana koje je trebalo na temelju valjanih osnova za plaćanje, bez daljeg pristanka dužnika naplatiti s bilo kojeg od njegovih računa.

	Dakle, iz potvrde Financijska agencije razvidno je da kod dužnika ne postoji presumpcija nelikvidnosti, pa nije ostvaren stečajni razlog, a dokaza o postojanju drugih stečajnih razloga sud nema dokaza.

Prema čl. 110. SZ Financijska agencija dužna je podnijeti prijedlog za otvaranje stečajnog postupka ako pravna osoba u Očevidniku redoslijeda za osnova plaćanje ima evidentirane neizvršene osnove za plaćanje u neprekinutom razdoblju od 120 dana i za podnošenje prijedloga za otvaranje stečajnog postupka ima pravo na naknadu troška. Sukladno čl. 3. Pravilnika o vrsti i visini naknade troškova Financijske agencije u predstečajnom postupku i visini naknade troška Financijske agencije za podnošenje prijedloga za otvaranje stečajnog postupka za visina naknade za podnošenje prijedloga za otvaranje stečajnog postupka je 140,00 kuna uvećano za PDV, ili ukupno 175,00 kuna.

	Zbog navedenog, na temelju spomenutih propisa, odlučeno je kao u izreci. 

U Dubrovniku, 10. listopada 2017. godine

										Stečajni sudac:

										Srđan Gavranić
 



POUKA O PRAVNOM LIJEKU
Protiv ovog rješenja dopušteno je izjaviti žalbu. Žalba se izjavljuje Visokom trgovačkom sudu Republike Hrvatske u Zagrebu u roku od 8 dana od primitka rješenja putem ovog suda u 3 istovjetna primjerka pozivom na gornji poslovni broj spisa. Primitak ovog rješenja računa se sukladno čl. 12. Stečajnog zakona istekom osmog dana od dana objave na e-Oglasnoj ploči Žalba ne odgađa provedbu rješenja (čl. 19. st. 3. SZ).

DN-a (10.10.2017.g.):
- predlagatelju, putem elektroničke pošte i e oglasne ploče,
- dužniku, putem e oglasne ploče,
- mrežna stranica e oglasna ploča. 

